Translate the text from Welsh to English.



 
Cafodd Cwtsh Mawr, 'banc pob dim' cyntaf Cymru, ei agor yn swyddogol heddiw gan y Prif Weinidog Mark Drakeford a Gordon Brown, cyn Brif Weinidog y Deyrnas Unedig.

Mae banciau pob dim yn seiliedig ar y model banciau bwyd, ond maent yn darparu ystod ehangach o nwyddau nad ydynt yn ddarfodus, gan alluogi busnesau i ailddosbarthu eitemau sydd dros ben, heb eu gwerthu, i bobl am ddim.

Bydd Cwtch Mawr yn cael ei gefnogi gyda rhoddiadau gan Amazon a chwmniau eraill, gan gynnwys cadachau glanhau, eitemau ar gyfer y mislif, papur toiled, papur cegin a theganau. Disgwylir y bydd nwyddau cartref, bwyd, dillad, pethau ymolchi, dodrefn, dillad gwely, a nwyddau plant a babanod newydd, a rhai sy’n cael eu hailddefnyddio, yn cael eu darparu yn y dyfodol.

Mae'r model banc pob dim yn annog busnesau i leihau gwastraff trwy greu banc o nwyddau cartref sydd dros ben. Mae Cwtch Mawr yn bwriadu rhoi dros 300,000 o nwyddau hanfodol sydd dros ben i 40,000 o deuluoedd mewn tlodi eleni.

Bydd Cwtch Mawr yn cael ei redeg gan yr elusen Faith in Families o Abertawe, gyda chymorth Gordon Brown ac Amazon, a gyd\-sefydlodd y fenter ‘banciau pob dim.’ Mae Llywodraeth Cymru yn darparu £125,000 ar gyfer sefydlu'r prosiect, gyda chymorth arall yn dod gan bartneriaid lleol gan gynnwys Cyngor Abertawe, Cymdeithas Tai Pobl a Sefydliad Moondance.

Dywedodd Mark Drakeford:


> “Mae’r Banc Pob Dim yn fodel ardderchog. Mae busnesau lleol yn rhoi nwyddau sydd wedyn yn cael eu rhoi am ddim i bobl mewn angen, gan eu helpu i arbed arian. Bydd Cwtch Mawr yn helpu pobl sy’n ei chael hi’n anodd yn wyneb yr argyfwng costau byw i gael gafael ar nwyddau a chymorth hanfodol yn hawdd, mewn un lle.
> 
> “Dyma esiampl wych o weithio mewn partneriaeth, lle mae’r sectorau cyhoeddus, preifat a gwirfoddol wedi dod ynghyd. Rwy’n falch bod Llywodraeth Cymru’n cefnogi’r prosiect hwn ac yn gobeithio ei weld yn tyfu dros y pum mlynedd nesaf.”

Dywedodd Gordon Brown, cyn Brif Weinidog y DU:


> “Mae’r argyfwng costau byw yn golygu bod gormod o lawer o deuluoedd yn ei chael hi’n wirioneddol anodd cael dau ben llinyn ynghyd o ddydd i ddydd oherwydd, yn syml, mae’r arian yn diflannu cyn diwedd pob mis. Rydyn ni wedi dylunio’r fenter Banc Pob Dim i dderbyn nwyddau sy’n cael eu dychwelyd, sydd dros ben neu y mae gormod ohonynt gan gwmnïau yn y DU. Drwy bartneriaid elusennol lleol, fel Faith in Families, gallwn roi eitemau fel cewynnau, dillad ysgol, cadachau a dillad gwely yn syth yn nwylo gweithwyr cymdeithasol, athrawon ac ymarferwyr iechyd ar gyfer presgripsiynu cymdeithasol. Mae’r partneriaid busnes sydd wedi ymuno â’n Cynghrair Trugaredd yn gallu mynd ati’n uniongyrchol i fodloni’r angen enbyd am ddillad cynnes, cynnyrch hylendid ac eitemau hanfodol y cartref i roi cymorth i’r bobl y mae ei angen arnynt, pan fydd ei angen arnynt.”

Dywedodd Cherrie Bija, Prif Weithredwr Faith in Families:


> “Mae bywyd pawb yn gwella pan fydd pobl yn dod ynghyd i gefnogi ei gilydd. Mae Cwtch Mawr yn gydweithrediad rhwng gwahanol sectorau sy’n dymuno rhoi gobaith a chymorth i bobl sy’n wynebu rhai o’r sefyllfaoedd mwyaf heriol yma yn ein cymunedau ni. Fe all y cwtch Cymreig hwn drawsnewid Abertawe a’r De. Rhoi esgidiau pêl\-droed newydd i blant er mwyn iddyn nhw allu chwarae i’w tîm ysgol, neu becynnau mamolaeth i famau newydd er mwyn iddyn nhw gael urddas wrth fynd i’r ysbyty – mae’r pethau hyn yn wirioneddol bwysig.  Prin y mae pobl yn ymdopi ar hyn o bryd. Mae anghysur a newyn yn dod yn bethau normal i blant, mae unigolion yn wynebu sefyllfaoedd diobaith. Bydd Cwtch Mawr yn gwneud gwahaniaeth i fywyd pobl ac i’r blaned. Mae’n ateb gwrth\-dlodi a gwrth\-lygredd go iawn.”

Dywedodd John Boumphrey, Rheolwr Gwlad y DU, Amazon:


> “Rydyn ni’n falch iawn o ddod â’r gynghrair hon o bartneriaid at ei gilydd i lansio Cwtch Mawr, Banc Pob Dim cyntaf Cymru. Mae’r Banciau sy’n bodoli eisoes yn cael effaith enfawr ar draws yr Alban a Manceinion Fwyaf, gan helpu teuluoedd sy’n wynebu tlodi yn ogystal â chyfrannu at economi fwy cylchol drwy wneud defnydd da o gynnyrch dros ben. Rwy’n hynod ddiolchgar i’r cyd\-weithwyr lu o bob rhan o Amazon sydd wedi cyfrannu eu harbenigedd logistaidd, eu brwdfrydedd dros arloesi, a’u hymrwymiad i helpu ein cymunedau lleol at y prosiect hwn ac a fydd yn ein galluogi i roi cymorth i ddegau o filoedd o deuluoedd ar draws de Cymru eleni, a thu hwnt.”

Dywedodd y Gweinidog Cyfiawnder Cymdeithasol a'r Prif Chwip, Jane Hutt:


> "Gyda banciau pob dim, bydd pobl sy'n cael trafferth gyda chostau byw yn gallu cael gafael ar nwyddau hanfodol am ddim, a all fod o fudd enfawr pan fydd cyllid y cartref yn dynn. Yn y cyfamser, bydd manwerthwyr yn gallu cefnogi'r economi gylchol, gan leihau eu hôl troed carbon, a chyfrannu at eu cymunedau lleol.
> 
> "Mae ein Strategaeth Tlodi Plant yn ymrwymo i gydweithio ag eraill i fynd i'r afael â thlodi plant. Mae wedi bod yn bleser gweld yr effaith y mae'r cyfleuster hwn wedi'i chael ar y gymuned leol a'r gwahaniaeth y mae wedi'i wneud i fywydau llawer o bobl."







Translation:


 
Cwtch Mawr, Wales’s first ‘multibank’, was officially opened today by First Minister Mark Drakeford and Gordon Brown, the former Prime Minister.

Multibanks are based on the foodbank model, but provide a wider range of non\-perishable goods, enabling businesses to redistribute surplus unsold items to people for free.

Cwtch Mawr will be supported by donations from Amazon and other companies, including cleaning wipes, sanitary products, toilet paper, kitchen rolls and toys. New and reusable household goods, food, clothes, toiletries, furnishings, bedding, children and baby goods are expected to be provided in future.

The multibank model encourages businesses to cut down on waste through the creation of a bank of surplus household goods. Cwtch Mawr plans to donate more than 300,000 surplus essential goods to 40,000 families in poverty this year.

Cwtch Mawr will be run by Swansea\-based charity Faith in Families, with support from Gordon Brown and Amazon, who co\-founded the multi\-bank initiative. The Welsh Government is providing £125,000 for the start\-up of the project, with other support coming from local partners including Swansea Council, Pobl Housing Association and The Moondance Foundation.

Mark Drakeford said:


> “The Multibank is a fantastic model, with businesses based locally donating goods which can then be provided free to people who need them, helping to keep money in their pockets. Cwtch Mawr will help people who are struggling with the cost\-of\-living crisis to access essential goods and support easily in one place.
> 
> “This is an excellent example of the public, private and voluntary sectors coming together to support people in their communities. I’m proud Welsh Government is supporting this project and hope to see it expand over the next 5 years.”

Gordon Brown said:


> “The cost\-of\-living crisis has for too many families become a real, day\-in\-day\-out struggle to make ends meet because the money simply runs out before the end of each month. We have designed the Multibank initiative to accept returned, surplus or overruns of goods from UK companies and via local charity partners, like Faith in Families, we can get items like nappies, school uniforms, dusters, and duvets, straight into the hands of social workers, teachers, and health practitioners for social prescribing. The business partners who have joined our Coalition of Compassion are directly able to alleviate immediate need for warm clothes, hygiene products and essential household items to support those who need them at the time they actually need the help.”

Cherrie Bija, CEO of Faith in Families, said:


> “When people come together to support each other we all will have a better life. Cwtch Mawr is a collaboration of different sectors wanting to bring hope and support to those who face some of the most challenging situations in life, right here in our communities. This big Welsh Hug can be transformational for Swansea and South Wales. From gifting children with brand\-new football boots so that they can take part in their school team, to maternity packs for new Mums so they can have dignity going into hospital, these things really matter. People are barely surviving right now, children are normalising discomfort and hunger, individuals are facing hopeless situations. Cwtch Mawr will make a difference in people’s lives and for the planet, a real anti\-poverty, anti\-pollution, engagement solution.”

John Boumphrey, UK Country Manager, Amazon, said:


> “We are delighted to bring together this coalition of partners to launch Cwtch Mawr, Wales’s first Multibank. Our two existing Multibanks are having a huge impact across Scotland and Greater Manchester, helping families in poverty while contributing to a more circular economy by putting surplus products to good use. I’m very grateful to the many colleagues from across Amazon who have brought their logistics expertise, passion for innovation, and dedication to helping our local communities, to this project, and who will enable us to support tens of thousands of families across South Wales this year, and beyond.”

Minister for Social Justice and Chief Whip Jane Hutt said:


> “With multibanks, people struggling with the cost\-of\-living will be able to access essential goods for free, which can be a huge benefit when household finances are tight. Meanwhile, retailers will be able to support the circular economy, reducing their carbon footprint, while contributing to their local communities.
> 
> “Our Child Poverty Strategy commits to working together with others to tackle child poverty. It has been humbling to see the impact this facility has had on the local community and the difference it has made to many people’s lives.”